|  |  |
| --- | --- |
| Република СрбијаРепублички завод за статистику |  |
| ISSN 0353-9555 |
|  |  |
| САОПШТЕЊЕ**број 228 • год. LVIII, 12.08.2008.** | **ГР30** |
| **Статистика грађевинарства** | **СРБ 228 ГР30 120808** |
|  |

**Издате грађевинске дозволе у Републици Србији[[1]](#footnote-0) у јуну 2008.**

**– Претходни резултати –**

На основу броја дозвола издатих у јуну 2008. уочава се да је пријављена изградња 1719 станова с просечном површином 67,1 m². Број станова, према издатим дозволама, мало је већи него у јуну 2007. и износи 0,4%. Од укупног броја станова у стамбеним зградама, 12,3% станова биће грађено у зградама с једним станом, с просечном површином 128,3 m², а 82,1% станова биће грађено у зградама с три и више станова, и њихова просечна површина биће знатно мања и износиће 57,2 m².

У јуну 2008. издато је 895 грађевинских дозвола, што је за 9,4% мање у односу на јун претходне године, док је тај број у периоду од јануара до јуна 2008. мањи за 1,7% у односу на исти период у 2007. Индекс предвиђене вредности у јуну 2008. већи је за 3,7% у односу на јун 2007.

Посматрано према врсти грађевина, у јуну 2008. издато је 77,8% дозвола за зграде и 22,2% за остале грађевине. Ако се посматрају само зграде, 76,0% односи се на стамбене и 24,0% на нестамбене зграде, док се код осталих грађевина највећи део односи на цевоводе, комуникационе и електричне водове, чак 82,9%.

Предвиђена вредност радова новоградње у јуну 2008. износи 67,9% од укупно предвиђене вредности радова. Посматрано према окрузима, највећа грађевинска активност забележена је у граду Београду и износи 23,3%, затим у Сремском округу 18,0% и Јужнобачком округу 11,2%. Следе Рашки округ са 8,1% и Нишавски са 5,5% од предвиђене вредности радова новоградње, док су учешћа осталих округа мала и крећу се од 0,4% до 4,8%.

 Поред ових података корисницима стоје на располагању детаљни месечни подаци из ове области на нашем веб сајту [www.stat.gov.rs](http://www.stat.gov.) (област Грађевинарство и базе података).

**1. Индекси издатих грађевинских дозвола у Републици Србији1**

|  |  |  |  |  |
| --- | --- | --- | --- | --- |
|  | I–VI 2008I–VI 2007 | VI 2008V 2008 |  VI 2008 VI 2007 | VI 2008Ø 2007 |
|  |  |  |  |  |
| Укупно |  |  |  |  |
|   | Број | 98,3 | 91,9 | 90,6 | 98,1 |
|   | Предвиђена вредност радова | 87,2 | 97,8 | 103,7 | 119,4 |
| Зграде |  |  |  |  |
|   | Број | 98,4 | 90,2 | 88,4 | 97,2 |
|  | Предвиђена вредност радова | 77,6 | 114,5 | 98,4 | 101,5 |
|  | Површина | 88,9 | 109,0 | 98,5 | 113,1 |
|  | Запремина | 83,2 | 97,8 | 86,0 | 100,8 |
| Остале грађевине |  |  |  |  |
|  | Број | 98,0 | 98,5 | 99,0 | 102,1 |
|  | Предвиђена вредност радова | 123,6 | 76,8 | 115,4 | 178,5 |
| Станови |  |  |  |  |
|  | Број | 93,1 | 117,1 | 100,4 | 124,5 |
|  | Корисна површина | 95,7 | 115,3 | 103,6 | 126,0 |

![](data:application/x-msmetafile;base64...)

Напомене уз објављене податке

Исказани подаци прикупљају се у оквиру месечног истраживања о грађевинским дозволама. Извештај попуњавају министарство надлежно за послове грађевинарства, надлежни органи аутономнe покрајинe, градa, и oпштинe, који према Закону о планирању и изградњи („Службени гласник Републике Србије“, бр. 47/2003, чл. 89) издају одобрења за изградњу, пријаве почетка радова и употребне дозволе.

У оквиру овог истраживања појмом „грађевинска дозвола“ обједињују се два документа које издају надлежни органи: одобрење за изградњу и пријава почетка радова.

 Обухватају се дозволе за све врсте грађевина описаних у Класификацији врста грађевина, тј. зa зграде и остале грађевине, и приказују се по територијама на којима се изводе планирани радови у земљи.

Подаци о издатим грађевинским дозволама показују будуће кретање грађевинске делатности и омогућавају сагледавање структуре инвестиција како на државном нивоу, тако и на нивоу локалне самоуправе.

**Грађевине** су конструкције спојене с тлом (подземна, надземна градња, као и водоградња) ради чије се градње обављају грађевински радови, а направљенe су од грађевинских материјала и готових производа за уградњу. Припрема земље, сејање или сађење, итд., које служе у пољопривредне сврхе, не спадају у грађевинске радове.

**Зграде** су трајне грађевине са кровом и спољним зидовима, изграђене као самосталне употребне целине које пружају заштиту од временских и других спољних утицаја, а намењене су за становање, обављање неке делатности или за смештај и чување животиња, робе, опреме за различите производне и услужне делатности итд.

Зградама се сматрају и грађевине које имају кров али немају (све) зидове (нпр. настрешнице), као и грађевине које су претежно или потпуно смештене испод површине земље (нпр. склоништа, подземне гараже, продавнице и други пословни простор у подземним пролазима и сл.).

**Остале грађевине** су све грађевине који нису зграде: железнице, путеви, мостови, аутопутеви, аеродромске стазе, базени итд.

**Бруто површина зграде (m²)** јесте збир површина свих етажа у згради које су обухваћене спољним зидовима, укључујући и дебљину спољних зидова.

**Корисна површина стана** је подна површина мерена унутар спољних зидова стана и представља збир површина свих соба, кухиње, купатила, нужника и осталих помоћних просторија у саставу стана.

**Предвиђена вредност радова** представља планирану вредност радова на грађевини.

Детаљна методолошка објашњења овог истраживања налазе се у едицији РЗСС Методологије и стандарди: Месечна истраживања о грађевинским дозволама, свеска бр. 22, и Класификација врста грађевина, свеска бр. 15.

Издаје и штампа: Републички завод за статистику Србије, Београд, Милана Ракића 5
Tелефон: 2412-922 (централа) ● Tелефакс: 2411- 260 ● www.stat.gov.rs
Одговара: др Драган Вукмировић, директор
Tираж: 150 ● Периодика излажења: месечна

1. Без података за Косово и Метохију. [↑](#footnote-ref-0)